Axborot-kommunikatsiya texnologiyalari sohasida loyiha boshqaruvi tizimini yanada takomillashtirish chora-tadbirlari toʻgʻrisida
(resolution, 2025-09-17)

2017 — 2021-yillarda Oʻzbekiston Respublikasining rivojlantirishning beshta ustuvor yoʻnalishlari boʻyicha Harakatlar strategiyasida belgilangan “Elektron Hukumat” tizimini yanada rivojlantirish, iqtisodiyot tarmoqlarida axborot tizimlarini tatbiq etish va jamoat tartibini taʼminlash vazifalarini amalga oshirish maqsadida, shuningdek, Oʻzbekiston Respublikasi Prezidentining “Oʻzbekiston Respublikasi Prezidenti huzuridagi Loyiha boshqaruvi milliy agentligi faoliyatini tashkil etish toʻgʻrisida” 2017-yil 27-iyuldagi PQ-3150-sonli qaroriga muvofiq: 1. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining Kompyuter va axborot texnologiyalarini rivojlantirish va joriy etish markazi “Uzinfokom” negizida Davlat axborot tizimlarini yaratish va qoʻllab-quvvatlash boʻyicha yagona integrator tashkil etilsin (keyingi oʻrinlarda — Yagona integrator deb yuritiladi). 2. Quyidagilar Yagona integratorning asosiy vazifalari etib belgilansin: “Elektron hukumat” tizimida axborot tizimlari, resurslari va dasturiy mahsulotlarni hamda iqtisodiyot tarmoqlarida axborot texnologiyalarini ishlab chiqish, joriy etish va integratsiyalashni, apparat-dasturiy komplekslarni oʻrnatishni, shuningdek, tegishli loyiha va texnik hujjatlarni tayyorlashni taʼminlash; aholiga va tadbirkorlik subyektlariga elektron davlat xizmatlari koʻrsatish sifatini takomillashtirish boʻyicha kompleks chora-tadbirlarni amalga oshirish; “Elektron hukumat” tizimi loyihalarini amalga oshirishga hamda iqtisodiyot tarmoqlarida axborot texnologiyalarini joriy etishga mamlakat korxonalari va tashkilotlarini tizimli jalb etish hisobiga axborot-kommunikatsiya texnologiyalari va dasturiy mahsulotlarining mahalliy bozorini rivojlantirishga koʻmaklashish: “Elektron hukumat” tizimi infratuzilmasining, davlat organlari, xoʻjalik boshqaruvi organlari, davlat korxonalari va tashkilotlarining (keyingi oʻrinlarda — davlat organlari va boshqa tashkilotlar deb yuritiladi) axborot tizimlari, resurslari va dasturiy mahsulotlarining texnologik xavfsizligini taʼminlash choralarini amalga oshirish; davlat organlari va boshqa tashkilotlar oʻrtasida, shu jumladan, Oʻzbekiston Respublikasi Loyiha boshqaruvining yagona milliy axborot tizimi faoliyati doirasida axborot tizimlarini hamda idoralararo elektron hamkorlik va axborot ayirboshlash tarmoqlarini joriy etish; xalqaro standartlarga muvofiq, yuqori texnologiyali xizmatlar va mahsulotlar turini kengaytirish hisobiga axborot-kommunikatsiya texnologiyalari va dasturiy mahsulotlar mahalliy bozorining eksport salohiyatini oshirishga koʻmaklashish. 4. Yagona integratorga: uning zimmasiga yuklangan vazifalarni amalga oshirish maqsadida, telekommunikatsiyalar sohasida faoliyat yuritish hamda qonunchilikda belgilangan talablar va shartlarga rioya etilgan holda, tegishli litsenziyalar va ruxsat beruvchi hujjatlarni olmasdan oʻquv kurslarini tashkil etishga; Dasturiy mahsulotlar va axborot texnologiyalari texnologik parki direksiyasida rezidentlik talablarini istisno qilgan holda harbiylashtirilgan tuzilmalarning ehtiyojlari uchun apparat-dasturiy komplekslarni, avtomatlashtirilgan axborot tizimlarini, dasturiy mahsulotlar va muhandislik infratuzilmalarini hamda ushbu maqsadlar uchun asbob-uskunalar, butlovchi qismlar, uzellar, texnologik hujjatlar va dasturiy taʼminotlarni joriy etishga, shu jumladan, yetkazib berishga; Oʻzbekiston Respublikasi Prezidenti yoki Oʻzbekiston Respublikasi Vazirlar Mahkamasi tomonidan qabul qilingan tegishli normativ-huquqiy hujjatlarga asosan taʼlim, sogʻliqni saqlash, mudofaa, geologiya va sud sohalariga texnologik uskunalar, dasturiy mahsulot, axborot tizimlari, shuningdek, dasturiy apparat komplekslari va ularning ehtiyot qismlarini xarid qilish boʻyicha faoliyatni amalga oshirish, bunda koʻrsatilgan faoliyatga Dasturiy mahsulotlar va axborot texnologiyalari texnologik parki rezidentlari uchun belgilangan ajratmalar talablari qoʻllanilmaydi; oʻziga yuklangan vazifalarni amalga oshirish doirasida “Elektron hukumat” tizimining idoralararo integratsiya platformasi orqali davlat organlari va tashkilotlarining axborot tizimlari, maʼlumotlar bazalari, resurslari va boshqa dasturiy mahsulotlaridan maʼlumotlarni axborot xavfsizligi talablariga rioya qilgan holda olish va qayta ishlashga; eng yaxshi takliflarni tanlab olish asosida loyiha va texnik hujjatlarni tayyorlash, axborot tizimlari, resurslari va dasturiy hujjatlarni ishlab chiqish boʻyicha pudrat va yordamchi pudrat ishlarini bajarish yuzasidan xoʻjalik yurituvchi subyektlar bilan shartnomalar tuzishga ruxsat berilsin. 5. Davlat organlari va boshqa tashkilotlarga tender (tanlov) savdolari oʻtkazmasdan loyiha va texnik hujjatlarni tayyorlash, axborot tizimlari, resurslari va dasturiy mahsulotlarni ishlab chiqish boʻyicha Yagona integrator bilan shartnomalar tuzish huquqi berilsin. Harbiylashtirilgan tuzilmalarga: apparat-dasturiy komplekslar, avtomatlashtirilgan axborot tizimlari, dasturiy mahsulotlar va muhandislik infratuzilmalari loyihalarini amalga oshirish doirasida asbob-uskunalar, butlovchi qismlar, uzellar, texnologik hujjatlar va dasturiy taʼminotni yetkazib berish uchun Yagona integrator bilan tuzilgan shartnomalar boʻyicha 100 foiz oldindan toʻlovni amalga oshirish; tender (tanlov) savdolari oʻtkazmasdan loyiha-texnik hujjatlarni tayyorlash, apparat-dasturiy komplekslarni, avtomatlashtirilgan axborot tizimlarini, dasturiy mahsulotlar va muhandislik infratuzilmalarini ishlab chiqish hamda ushbu maqsadlar uchun asbob-uskunalar, butlovchi qismlar, uzellar, texnologik hujjatlar va dasturiy taʼminotlarni yetkazib berish boʻyicha Yagona integrator bilan shartnomalar tuzish huquqi berilsin. 8. “Xavfsiz shahar” yagona apparat-dasturiy kompleksini yaratish boʻyicha bosqichma-bosqich chora-tadbirlar dasturi 1-ilovaga muvofiq tasdiqlansin. Belgilansinki, Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, Ichki ishlar vazirligi, Qoraqalpogʻiston Respublikasi Vazirlar Kengashi, viloyatlar, shahar va tumanlar hokimliklari, shuningdek, boshqa vazirliklar, idoralarning rahbarlari — Dastur ijrochilari unda nazarda tutilgan tadbirlarning toʻliq miqyosda, oʻz vaqtida va sifatli amalga oshirilishi uchun shaxsan javobgar boʻladilar. 10. Oʻzbekiston Respublikasi Tashqi ishlar vazirligi Axborot texnologiyalari va kommunikatsiyalarini rivojlantirish vazirligi hamda Ichki ishlar vazirligining buyurtmanomalari boʻyicha “Xavfsiz shahar” kompleksini yaratish loyihasini amalga oshirish doirasida jalb etiladigan xorijiy mutaxassislarning kirish vizalari, konsullik va boshqa yigʻimlar undirilmasdan rasmiylashtirilishini taʼminlasin. 11. Oʻzbekiston Respublikasi Ichki ishlar vazirligi Axborot texnologiyalari va kommunikatsiyalarini rivojlantirish vazirligining buyurtmanomalari boʻyicha “Xavfsiz shahar” kompleksini yaratish loyihasini amalga oshirish doirasida jalb etiladigan xorijiy mutaxassislarning koʻp martalik vizalari davlat boji undirilmasdan rasmiylashtirilishi, topshirilishi va muddati uzaytirilishini, shuningdek, ular vaqtincha turgan joyi boʻyicha roʻyxatga olinishini taʼminlasin. 12. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi ikki oy muddatda vazirlik markaziy apparati va hududiy boʻlinmalarining tashkiliy shtat tuzilmalarini takomillashtirish boʻyicha Vazirlar Mahkamasiga takliflar kiritsin. 13. Quyidagilar belgilansin: Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining “Xavfsiz shahar” jamoat tartibiga koʻmaklashish markazi” davlat muassasasining faoliyatini, mehnatga haq toʻlash fondini moliyalashtirish hamda uning xodimlarini qoʻshimcha ragʻbatlantirish, shuningdek, moddiy-texnikaviy jihatdan taʼminlash “Xavfsiz shahar” kompleksidan foydalangan holda, aniqlangan huquqbuzarliklar uchun jarimalar toʻlashdan tushadigan summaning 10 foizi miqdoridagi mablagʻlar hisobidan, yetishmay qolgan qismi esa Axborot-kommunikatsiya texnologiyalarini rivojlantirish jamgʻarmasi mablagʻlari hisobidan amalga oshiriladi; Yagona integrator dasturiy mahsulotlarni ishlab chiqish, axborot tizimlari va resurslarini tatbiq etish hamda integratsiyalash boʻyicha jami ishlarning kamida 30 foizini axborot-kommunikatsiya texnologiyalari va dasturiy mahsulotlarni ishlab chiqish sohasidagi mahalliy korxonalar va tashkilotlarga tizimli asosda topshiradi. 14. Oʻzbekiston Respublikasi Vazirlar Mahkamasi 2017-yilning 15-dekabriga qadar muddatda amaldagi qonunchilikni va ilgʻor xorijiy tajribani tahlil qilishni, shuningdek, keng jamoatchilik muhokamasi natijalarini hisobga olgan holda 2018 — 2021-yillarda “Elektron hukumat” tizimini yanada takomillashtirish va elektron davlat xizmatlari koʻrsatish kompleks dasturini tasdiqlashni nazarda tutuvchi Oʻzbekiston Respublikasi Prezidentining qarori loyihasini kiritsin. 15. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi manfaatdor vazirliklar va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 16. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidentining Davlat maslahatchisi O.B. Murodov va Oʻzbekiston Respublikasi Prezidenti huzuridagi Loyiha boshqaruvi milliy agentligi direktori Sh.M. Sodiqov zimmasiga yuklansin. T/r Chora-tadbirlarning nomlanishi Amalga oshirish mexanizmi Ijro muddatlari Masʼul ijrochilar I. “XAVFSIZ SHAHAR” YAGONA APPARAT-DASTURIY KOMPLEKSINI BOSQICHMA-BOSQICH JORIY ETISH BOʻYICHA TASHKILIY CHORA-TADBIRLAR 1. Avtomatlashtirish obyektlari, binolar va inshootlarning mavjud axborot-kommunikatsiya infratuzilmasini loyihaoldi oʻrganish, shoshilinch-operativ xizmatlar, chaqiruvlarni qayta ishlash yagona navbatchi-dispetcherlik markazlari, foydalanilayotgan axborot tizimlari, resurslari va maʼlumotlar bazalari faoliyatini tahlil qilish. Tahliliy maʼlumot 2017-yil 20-oktabrga qadar Axborot texnologiyalari va kommunikatsiyalarini rivojlantirish vazirligi (Sh. Shermatov), IIV (A. Azizov) 2. “Xavfsiz shahar” kompleksi konsepsiyasini yaratish uchun huquqbuzarlik va favqulodda vaziyatlarning oldini olish monitoringi tizimlarida foydalaniladigan zamonaviy texnologiyalarni joriy etish boʻyicha xalqaro tajribani oʻrganish va tahlil qilish. Tahliliy maʼlumot 2017-yil 20-oktabrga qadar Axborot texnologiyalari va kommunikatsiyalarini rivojlantirish vazirligi (Sh. Shermatov), IIV (A. Azizov) TIF (A. Komilov) 3. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining Axborot xavfsizligi va jamoat tartibini taʼminlashga koʻmaklashish markazi faoliyatini tashkil etish. Vazirlar Mahkamasi qarori loyihasi 2017-yil 20-sentabrga qadar Axborot texnologiyalari va kommunikatsiyalarini rivojlantirish vazirligi (Sh. Shermatov), IIV (A. Azizov), Moliya vazirligi (B. Xodjayev), manfaatdor vazirlik va idoralar 4. “Xavfsiz shahar” apparat-dasturiy kompleksini yaratish va yanada rivojlantirish Konsepsiyasini tasdiqlash, bunda quyidagilar orqali loyihani bosqichma-bosqich amalga oshirish nazarda tutiladi: birinchi bosqich (2017 — 2019-yillar) sinov asosida — Toshkent shahri boʻyicha jinoyatlar va favqulodda hodisalar toʻgʻrisida xabarlarni qabul qilib olish va roʻyxatdan oʻtkazish avtomatlashtirilgan axborot tizimining video tahlil qilish va video kuzatish tizimlari bilan “Xavfsiz shahar” kompleksini yaratish; ikkinchi bosqich (2019 — 2021-yillar) — “Xavfsiz shahar” kompleksini viloyat markazlari va respublikaning yirik shaharlarida joriy etish; uchinchi bosqich (2021 — 2023-yillar) — “Xavfsiz shahar” kompleksini Oʻzbekiston Respublikasining barcha hududida joriy etish. Komissiya qarori 2017-yil 1-oktabrga qadar Komissiya (A. Aripov) 5. “Xavfsiz shahar” kompleksini yaratish va rivojlantirish boʻyicha texnik topshiriqlarni qoʻshimcha ravishda ishlab chiqish. Texnik topshiriq 2017-yil 15-noyabrga qadar Axborot texnologiyalari va kommunikatsiyalarini rivojlantirish vazirligi (Sh. Shermatov), IIV (A. Azizov), vazirliklar va idoralar 6. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining Axborot xavfsizligi va jamoat tartibini taʼminlashga koʻmaklashish markazining ichki ishlar organlari, davlat organlari va boshqa tashkilotlar bilan oʻzaro hamkorligi boʻyicha reglamentlarni ishlab chiqish. Komissiya qarori 2017-yil 1-dekabrga qadar Komissiya (A. Aripov), vazirliklar va idoralar 7. Jamoat transportida yoʻlovchilar oqimini kuzatish va profilaktika ishlarini olib borish uchun intellektual-tahliliy videokuzatuv tizimini joriy etishni nazarda tutgan holda jamoat transportida yoʻlkira haqini toʻlashni avtomatlashtirish loyihasini amalga oshirish doirasida “Xavfsiz shahar” kompleksidan foydalangan holda Toshkent shahridagi jamoat transportida xavfsizlikni boshqarish va aholiga xizmat koʻrsatish sifati boʻyicha loyihani tayyorlash va amalga oshirish. Komissiya qarori 2017-yil 1-dekabrga qadar Komissiya (A. Aripov), vazirliklar va idoralar 8. “Xavfsiz shahar” kompleksini yaratishga texnik-iqtisodiy hisob-kitoblarni ishlab chiqish. Oʻzbekiston Respublikasi Prezidentining qarori loyihasi 2017-yil 1-dekabrga qadar Axborot texnologiyalari va kommunikatsiyalarini rivojlantirish vazirligi (Sh. Shermatov), IIV (A. Azizov), FVV (R. Joʻrayev), SSV (A. Shodmonov), XTV (U. Inoyatov), Oliy va oʻrta maxsus taʼlim vazirligi (I. Majidov), vazirliklar va idoralar 9. Xorijiy mamlakatlarning tajribasidan kelib chiqqan holda “Xavfsiz shahar” kompleksining texnik vositalari va boshqa elementlarini ishlab chiqarishni mahalliylashtirish imkoniyatlarini oʻrganish, Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi tomonidan zarur texnik vositalar va apparat-dasturiy kompleksi boshqa elementlarning muayyan roʻyxatini taqdim etish. Tahliliy maʼlumot 2017-yil 1-oktabrga qadar “Oʻzeltexsanoat” AK (F. Bakiyev), IIV (A. Azizov), Axborot texnologiyalari va kommunikatsiyalarini rivojlantirish vazirligi (Sh. Shermatov), Iqtisodiyot vazirligi (G. Saidova), Davlat raqobat qoʻmitasi (R. Gʻulomov), Investitsiyalar boʻyicha davlat qoʻmitasi (A. Axmedxodjayev), vazirliklar va idoralar 10. “Xavfsiz shahar” kompleksini yaratish boʻyicha loyihani amalga oshirish uchun yetkazib beruvchilarni belgilash va kontraktlar tuzish. Tender savdolari oʻtkazish 2018-yil 1-martga qadar Axborot texnologiyalari va kommunikatsiyalarini rivojlantirish vazirligi (Sh. Shermatov), IIV (A. Azizov), vazirliklar va idoralar 11. Videokuzatuv kameralari, shoshilinch chaqirish moslamalari oʻrnatish, maʼlumotlarni qayta ishlash markazlari va vaziyatni oʻrganish markazlarini tashkil etish uchun obyektlar joylashtiriladigan joylarni tayyorlash. Qurilish-montaj ishlari jadvalga muvofiq Toshkent shahar hokimligi (R. Usmonov), IIV (A. Azizov), “Mahalla” jamgʻarmasi (Sh. Javlonov), Axborot texnologiyalari va kommunikatsiyalarini rivojlantirish vazirligi (Sh. Shermatov) 13. Zarur obyektlarni aniqlashning ilgʻor texnologiyalarini qoʻllagan holda avtotransport uchun jamoat intellektual avtomobil turargohlarida apparat-dasturiy yechimlarini joriy etish hamda “Xavfsiz shahar” kompleksini yanada rivojlantirish doirasida onlayn toʻlovlarni tashkil etish. Jadval 2017-yil 1-noyabrga qadar tasdiqlash 2018-2019-yillarda amalga oshirish Axborot texnologiyalari va kommunikatsiyalarini rivojlantirish vazirligi (Sh. Shermatov), IIV (A. Azizov), Toshkent shahar hokimligi (R. Usmonov), Markaziy bank (M. Nurmuratov) II. KADRLARNI TAYYORLASH VA MALAKASINI OSHIRISHNI TASHKIL ETISH 15. Jamoat xavfsizligi va huquqbuzarliklarning oldini olishni taʼminlash sohasida zamonaviy axborot texnologiyalarini joriy etish boʻyicha xorijiy tajribani oʻrganishni tashkil etish. Tahliliy maʼlumot 2017-yil 15-sentabrga qadar Axborot texnologiyalari va kommunikatsiyalarini rivojlantirish vazirligi (Sh. Shermatov), TIV (A. Kamilov), IIV (A. Azizov), FVV (R. Joʻrayev), Toshkent shahar hokimligi (R. Usmonov), vazirliklar va idoralar 16. Zamonaviy axborot-kommunikatsiya texnologiyalaridan foydalanish boʻyicha mahalliy davlat hokimiyati va ichki ishlar organlari xodimlarining malakasini oshirish uchun oʻquv kurslari va maxsus taʼlim dasturlarini tashkil etish. Chora-tadbirlar kompleksi tasdiqlanishi — 2017-yil 1-noyabrga qadar Axborot texnologiyalari va kommunikatsiyalarini rivojlantirish vazirligi (Sh. Shermatov), Oliy va oʻrta maxsus taʼlim vazirligi (I. Majidov), IIV (A. Azizov), Qoraqalpogʻiston Respublikasi Vazirlar Kengashi, viloyatlar, tumanlar va shaharlar hokimliklari 17. Kompyuter va axborot texnologiyalari sohasida samaradorlikni oshirish va taʼlim olishni takomillashtirish uchun Oʻzbekiston Respublikasi Ichki ishlar vazirligi taʼlim muassasalarining oʻquv rejalari va dasturlarini qayta koʻrib chiqish. Komissiya qarori 2017-yil 1-dekabrga qadar Komissiya (A. Aripov), vazirliklar va idoralar III. AHOLI OʻRTASIDA “XAVFSIZ SHAHAR” KOMPLEKSI KONSEPSIYASINI ILGARI SURISH VA TARGʻIB QILISH BOʻYICHA TADBIRLAR 18. Aholi orasida “Xavfsiz shahar” kompleksi konsepsiyasini quyidagilar orqali targʻib qilishni tashkil etish: teleradio koʻrsatuvlar, ijtimoiy videoroliklar; bosma nashrlarda, Internet tarmogʻi va boshqa ommaviy axborot vositalarida tahliliy maqolalar tayyorlash; tegishli materiallarni koʻcha bannerlarida, ommaviy ijtimoiy tarmoqlarda joylashtirish. Komissiya qarori 2017-yil 1-dekabrga qadar Komissiya (A. Aripov), vazirliklar va idoralar 19. Jahon hamjamiyatida Oʻzbekistonning turistik va investitsiyaviy jozibadorligini oshirish maqsadida respublikaning “Worldʼs Safest Countries”da reytingini qoʻllab-quvvatlash va oshirish uchun tadbirlar tashkil qilish. Tashkiliy chora-tadbirlar 2017-2018-yillar Turizmni rivojlantirish davlat qoʻmitasi (A. Abduhakimov), Investitsiyalar boʻyicha davlat qoʻmitasi (A. Axmedxodjayev), TIV (A. Kamilov), Axborot texnologiyalari va kommunikatsiyalarini rivojlantirish vazirligi (Sh. Shermatov), IIV (A. Azizov), MTRK (B. Alixanov), OʻzA (A. Koʻchimov), vazirliklar va idoralar